Noua ordine internațională în perioada interbelică
1. Tratatele de pace – Sistemul Versailles  și problema germană.
Reactualizare. Tratatul de la Versailles  - 28 iunie 1919
După finalizarea primului război mondial, la Conferința de pace de la Paris, deciziile au fost luate de învingători, mari puteri precum Germania și Rusia sovietică fiind excluse de la negocieri.
Germania, cel mai mare adversar al Antantei, a avut o mare responsabilitate în declanșarea primului război mondial, motiv pentru care, încheierea unui tratat de pace cu ea avea să provoace lungi disensiuni între aliați.
Franța, care suferise cele mai mari pierderi în urma războiului, atât materiale cât și umane, ieșise epuizată din război, dorea o frontieră militară pe Rin și obligarea Germaniei la plata despăgubirilor pentru distrugerile provocate. 
SUA și Marea Britanie din diferite motive personale nu doreau însă slăbirea prea tare a Germaniei. Din punct de vedere economic, refacerea acesteia reprezenta o atractivă piață de capitaluri, iar din punct de vedere politic, o Germanie slăbită putea deveni o victimă sigură a comunismului aflat în plină afirmare. De asemenea, Anglia nu dorea o hegemonie (dominație, supremație) a Franței asupra Europei.
Tratatul de la Versailles reprezenta înțelegerea dintre marile puteri ale Antantei și privea clauze economice, militare și teritoriale pentru Germania.
Din  punct de vedere teritorial, erau stabilite granițele Germaniei cu Franța, Belgia, Luxemburg, Elveția, Austria, Polonia, Danemarca și Cehoslovacia.  Cea mai importantă clauză era restituirea de către Germania a  Alsaciei și Lorenei către Franța. Belgiei se restrocedau districtele Eupen, Malmedy și Merlant, iar Danemarca primea Schleswing-ul de nord.
 Timp de 15 ani, regiunea SAAR era trecută sub administraţia Franței, sub controlul Societăţii Naţiunilor, urmând ca după aceea un plebiscit să decidă dacă va fi încorporată la Franţa sau la Germania. Plebiscitul din anul 1935 a decis ca regiunea Saar să revină Germaniei. Germania recunoştea independenţa Poloniei, restituindu-i teritorii luate cu ocazia împărţirilor din trecut. Oraşul Danzig ( Gdansk ) se transforma într-un “oraş liber”, sub egida Ligii Naţiunilor. Coridorul Gdansk asigura Poloniei ieşirea la Marea Baltică, separând Prusia Orientală de restul Germaniei.
Germania este nevoită să cedeze și și teritoriile controlate din afara continentului European  și anume cele din Africa, China și Oceanul Pacific, în favoarea marilor puteri coloniale. Coloniile germane au fost preluate sub mandat de Anglia, Franţa, Japonia, Belgia, dominioanele engleze. Marea Britanie a câştigat zona germană din estul Africii şi Camerunul, Australia a luat Noua Guinee, Africa de Sud a dobândit Africa de Sud-Vest, Noua Zeelandă a câştigat Samoa iar Japonia şi-a însuşit toate posesiunile Germaniei din China şi Pacific.
Din punct de vedere militar, era interzis serviciul militar obligatoriu, armata trebuia redusă la 100.000 de oameni, dintre care doar 4.000 de ofițeri.
Malul stâng al Rinului și o fâșie de 50 km lățime pe malul drept, urmau să fie demilitarizate. De asemenea, Germania nu avea voie să dețină în Renania artilerie grea, tancuri, submarine, aviație militară sau marină de război. Malul stâng al Rinului rămânea ocupat de trupe aliate, stabilindu-se trei zone de ocupație și termenele evacuării lor: zona Koln (1924), zona Koblenz (1930) și zona Mainz (1935).
Din punct de vedere economic,  Germania era obligată la 132 milioane de mărci de aur (sumă stabilită în 1921). Art. 231 din Tratatul de la Versailles stabilea că: “Guvernele aliate şi asociate afirmă, iar Germania acceptă răspunderea Germaniei şi a aliaţilor săi pentru toate pierderile pe care le-au suferit guvernele aliate şi asociate precum şi compatrioţii lor ca urmare a războiului de agresiune îndreptat împotriva lor de Germania şi aliaţii ei”. 
Această aşa-numită clauză a vinovăţiei de război a reprezentat baza morală pentru pretenţiile aliaţilor ca Germania să plătească reparaţii de război.
 De asemenea, tratatul obliga Germania la „restituiri”, prin care trebuia să înapoieze operele de artă luate din Franţa şi Blegia în perioada 1870 – 1871 şi 1914 – 1918.
a. Problema Germană
Prin condiţiile tratatului de la Versailles, Germania trebuia să devină un stat incapabil de a mai declanşa un nou război. Tratatul de la Versailles a fost considerat de germani un dictat impus prin forţă. Germania a trebuit să semneze tratatul de la Versailles fără a-l discuta, ceea ce a rănit profund orgoliul naţional. Pierzând în est 88.000 km2 din teritoriu și 8 milioane de locuitori, Germania nu va recunoaște niciodată noile frontiere. Gehoslovacia îngloba acum 3 milioane de Germani, iar Austriei, pur germane, i se interzicea, la solicitarea Frantei, unirea cu Germania.
b.Revizionismul German
Practicând la început un revizionism discret, Germania încearcă fără succes o uniune vamală cu Austria (1931), iar, la Conferința pentru dezarmare de la Geneva din anul 1932 cere și obține dreptul de a se înarma din nou. În privința problemelor financiare, liderii germani solicitau reeșalonarea datoriei, învocând situația economică precară.
Din punct de vedere militar, clauzele tratatului de la Versailles nu au fost niciodată respectate. Odată cu dezvoltarea econimică a țării, Germania începe, în secret, o dezvoltare a forțelor sale armate. În anul 1929, a izbucnit o mare criză economică, care a afectat cea mai mare parte a țărilor lumii. Degradarea condițiilor de viață ale oamenilor a facilitat ascensiunea nazismului în Germania, unde Adolf Hitler, folosind nemulțumirile oamenilor, a cucerit puterea în ianuarie 1933. Revizionismul german se va manifesta în forţă după venirea lui Adolf Hitler la putere ( 1933). Naziștii încep construirea unei armate care a fost dotată cu ajutorul industriei germane. Față de desele violări ale tratatului, reacția statelor occidentale este ineficientă, iar politica conciliatoare a Angliei și Franței încurajează și mai mult  Germania, fapt care va conduce Europa în pragul unui nou război. 
2. Acorduri internaționale 
· Conferința de la Geneva, în Italia (1922), care avea drept obiectiv discutarea problemelor economice;
· Acordurile  de la Locarno (1925) între Franța, Belgia și Germania care și-au recunoscut reciproc frontierele. Germania nu a garantat, însă granițele cu vecinii săi răsăriteni, Cehoslovacia și Polonia;
· 1921, se constituie Mica Înțelegere din România, Cehoslovacia și Iugoslavia, îndreptată mai ales împotriva tendințelor revizioniste ale Ungariei;
· Pactul Briand- Kellog (1928) semnat de ministrii de externe ai Franței și  Statelor Unite , Aristide Briand și Frank Kellog-  prin care s-a propus semnarea de către statele lumii a unui acord prin care să se angajeze să se renunțe la război ca mijloc de reglementare a diferendelor între ele. 
· Conferințele navale de la Washington (1921) și Londra (1930)- au limitat tonajele flotelor militatare ale rpincipalelor puteri maritime (SUA, Marea Britanie, Japonia, Franța, Italia) 
· În 1932, s-a deschis Conferința dezarmării, pregătită de Societatea Națiunilor. Germania cere și primește egalitatea în drepturi cu cu celelalte puteri privitor la înarmare, drepturi obținute prin Declarația celor cinci (Anglia, Franța, SUA, Italia și Germania), fapt care a creat neliniște în rândul opiniei publice și nemuțumiri în rândul statelor din centrul și sud – estul Europei. Conferința se întrerupe, anul următor, după retragerea Germaniei hitleriste de la dezbateri;
· 1934 se încheie la inițiativa Franței Pactul Oriental
· 1934 se încheie Înțelegerea Balcanică între România, Grecia, Iugoslavia și Turcia, cu scopul prevenirii revizionismului italian și bulgar care amenința zona Mării Adriatice și zona balcanică
3. Societatea Națiunilor și politica de securitate colectivă
Societatea Națiunilor a fost fondată în cadrul Conferinței de pace de la Paris, având ca obiective dezvoltarea colaborării între state și promovarea păcii și securității internaționale. Se dorea soluționarea conflictelor dintre națiuni de o manieră pașnică, prin respectarea dreptului internațional și a obligațiilor impuse de tratate. Societatea avea ca scop să încheie era diplomației secrete specifice secolului al XIX-lea, țările membre fiind invitate la dezbateri deschise, indiferent de dimensiunea și puterea statului membru, iar acordurile încheiate erau publice.
Eficiența însă a fost limitată deoarece nu dispunea de mijloace practice pentru a putea fi impusă pacea, fiind vorba doar despre un sistem de sancțiuni morale sau economice. Mai mult decât atât SUA nu era membră, URSS a fost admisă abia în anul 1934, iar Germania, Italia sau Japonia se retrag din organizație. Astfel, Societatea nu a putut împiedica agresiunea Japoniei împotriva Chinei în anul 1931, a Italiei împotriva Etiopiei (1935), înarmarea Germaniei hitleriste și încălcarea tratatelor internaționale de către acestea. 
Din dorința de a asigura pacea și siguranța între popoare, Societatea Națiunilor a acționat pentru constituirea și afirmarea unui sistem al securității colective, bazat pe alianțe bilaterale și regionale, ce aveau ca scop încercuirea Germaniei și menținerea în stare de izolare a Rusiei Sovietice.  
Eșuarea încercărilor de a crea un sistem al securității colective  a determinat Franța să sprijine URSS  să între în Societatea  Națiunilor. Ideea unei comunități de state suverane și egale dispare, lăsând locul unei lumi tot mai mult seduse de ideologii totalitare. Având în vedere incapacitatea de a opri izbucnirea războiului, ea încetează să mai funcționeze, fiind desființată oficial în 1946.
4. Statele revizioniste. Agresiuni. 
Drumul Germaniei spre reînarmare
· 1922 – Tratatul de la Rapallo favoriza modernizarea tehnicii de luptă sovietice și înarmarea Germaniei
· 1924 – Este aprobat Planul Dawes, prin care datoriile germane erau eșalonate pe cinci ani
· 1925 – Pactul de la Locarno, prin care Germania recunoaște și garantează frontierele Belgiei și Franței
· 1926 – Germania devine membră a Societăților Națiunilor
· 1928 – Stalin trece la o economie planificată, impunând primul plan cincinal
· 1928 – cerând revizuirea reparațiilor de război, Germania beneficiază de Planul Young, prin care i se reduc datoriile
· 1931 – ca urmare a crizei economice mondiale, Germania beneficiază de Moratoriul Hoover, prin care se amână cu un an plățile de război
· 1932 – are loc Conferința de la Lausanne unde se reduce datoria Germaniei la 3 milioane de mărci de aur, care vor fi plătite când situația sa se va redresa
· 1933 – Adolf Hitler este numit Cancelar al Germaniei
· 1934- după moartea președintelui german Hindenburg, Hitler preia puterea absolută în Germania, devenind Führer.
Acțini revizioniste și agresiuni  premergătoare războiului 
· 1931 Japonia atacă China și ocupă Manciuria
· 1933 Germania se retrage din Societate
·  1935 – agresiunea Italiei împotriva Etiopiei (Abisinia)
· 1935 Germania reintroduce serviciul militar obligatoriu în Germania. 
· Hitler a inițiat o politică expansionistă, beneficiind din 1936 de alianța cu Italia, care împreună cu Germania, a format Axa Berlin- Roma. 
· 1936- Pactul Anti-Comintern semnat de Germania si Japonia (impotriva expansiunii comuniste)
· Hitler a obținut anularea clauzelor militare ale Tratatului de la Versailles (1935) și să remilitarizeze malul drept al Rinului (1936). 
· Prin Acordul de la Munchen (1938), Anglia și Franța au acceptat cererile lui Hitler privind Cehoslovacia( anexarea regiunii Munților Sudeți locuită de o importantă minoritate germană). După ce regiunea sudetă a intrat în componența sa, Germania a anexat întreaga Cehie, iar Slovacia a fost transformată într-un stat marionetă (martie 1939);
· 12-13 martie 1938, Germania nazistă anexează Austria, sub pretextul faptului că era locuită de o numerosă populație vorbitoare de limbă germană, eveniment cunoscut în istorie sub denumirea de Anschluss
· 1939- urmând exemplul Germaniei, Italia a ocupat Albania.
· 1939- Pactul de Oțel între Germania și Italia
· 27 septembrie 1940 – Pactul Tripartit – se formează Axa Roma-Berlin-Tokyo
Între Germania și URSS se încheie Pactul de neagresiune germano-sovietic. Pactul este semnat la Moscova pe 23 august 1939 (supranumit și Ribbentrop-Molotov, după numele celor doi miniștri de externe ai Germaniei și U.R.S.S. - Joachim von Ribbentrop și Viaceslav Mihailovici Molotov) reprezenta o înțelegere de neagresiune între puterile semnatare. Pactul conținea un protocol adițional secret prin care statele Finlanda, Estonia,Letonia, Lituania, Polonia și România erau împărțite între sferele de influență ale celor două puteri semnatare.
Incapacitatea Ligii Națiunilor de a asigura apărărarea integrității teritoriale a statelor, va conduce ușor, ușor la apariția unui nou război mondial. 
Acesta va izbucni la 1 septembrie 1940, prin atacarea Poloniei de către Germania hitleristă.



